Kaspar Olevianus (eller Caspar Olevian (født 10. august 1536, død 15. marts 1587) var en tysk reformert teolog under reformationen. Han studerede som ung i Paris og senere i Bourges , hvor han blev inspireret af den reformerte tænkning. Ved sin tilbagevenden til fødebyen Trier kom han i konflikt med det lokale præsteskab. I 1560 blev han ansat ved Heidelberg Universitet, og har tidligere været antaget for sammen med Zacharias Ursinus at være forfatter til Heidelberg-katekismen. Denne teori er dog blevet betvivlet af nogle moderne forskere.